Kuaiwa
Kuʻaiwa (? – 1375) bio je kralj ostrva Havaji (Hawaiʻi) na drevnim Havajima. Nije poznato kada je tačno rođen. Otac mu je bio kralj Havaja Kalaunuiohua, poznati ratnik, a majka mu je bila kraljica Kaheka. Kuaiwa je naslijedio svog oca te je bio dosta mirne naravi. U legendama su sačuvana imena njegovih supruga. On je oženio svoju polusestru Kamuleilani, koju pojanja spominju i kao Kainuleilani. Taj brak je bio "sveta unija" za Havajce. Iz braka su rođeni kralj Kahoukapu, princ Manauea i kći Hukulani (lani = "nebeska"), koja se udala za Kahoukapua i rodila mu sina Makalaea. Kuʻaiwa je također oženio Kamanawu ("doba"), koja je bila potomak kralja Kanipahua i njegove konkubine Alaʻikauakoko. Kamanawa je bila kći Ilikija i njegove žene Kalameje te unuka Kalahumokua II. Sin Kamanawe i Kuʻaiwe bio je princ ʻEhu, poglavica Kone. Njegova supruga bila je kraljica Kapohauola. Kamanawa je bila već starija žena onda kada je rodila ʻEhua.